BWG:โบรกฯมองธุรกิจขยะเป็นทองคำแนะนำซื้อราคาเป้าหมาย 2.50 บาท
BWG โบรกฯมองธุรกิจขยะเป็นทองคำ โดยรายได้หลักของบริษัทปี 58 แบ่งออกเป็น บริการกำจัดขยะไม่อันตราย (15%) ขยะอันตราย (18%) ปรับปรุงกากอุตสาหกรรม (28%) รายได้จากบริษัทลูกและรายได้อื่นรวม 39% (จาก AKP ราว 60%) และมีอัตรากำไรขั้นต้นและอัตรากำไรสุทธิเฉลี่ยราว 35% และ 15% ตามลำดับ ซึ่งบริษัทใช้วิธีคำนวณอัตราค่าบริการจากต้นทุนการดำเนินงาน บวกด้วยกำไรส่วนเพิ่ม (Cost Plus) และจะมีการปรับค่าบริการเพิ่มต่อปี (เฉลี่ยราว 3-5% ต่อปี)
9 ก.พ. 2559

บล.โนมูระ พัฒนสิน ระบุในบทวิเคราะห์วันนี้ (9 ก.พ.) ว่า บริษัท เบตเตอร์ เวิลด์ กรีน จำกัด (มหาชน) หรือ BWG แนะนำ”ซื้อ” ที่ราคาเป้าหมาย 2.50 บาท ในฐานะผู้นำให้บริการรับกำจัดขยะอุตสาหกรรมครบวงจร (ส่วนแบ่งตลาดกว่า 60%) ตั้งแต่รับขนย้ายขยะมายังหลุมฝังกลบ จนถึงกระบวนการเผาทำลายตามมาตรฐานของภาครัฐ ภายใต้การบริหารของ BWG
โดยธุรกิจหลักแบ่งออกเป็น 1) บริการฝังกลบกากอุตสาหกรรมไม่อันตราย 2) บริการฝังกลบกากอุตสาหกรรมอันตราย 3) บริการบำบัดน้ำเสียรวม 4) บริการปรับปรุงคุณภาพกากอุตสาหกรรม 5) คัดแยกและแปรรูปกากอุตสาหกรรมสู่ผลิตภัณฑ์ทดแทนเชื้อเพลิงหรือ Refuse Derived Fuel (RDF) สำหรับเป็นเชื้อเพลิงผลิตกระแสไฟฟ้าในโรงไฟฟ้าขยะ
 โดยรายได้หลักของบริษัทปี 58 แบ่งออกเป็น บริการกำจัดขยะไม่อันตราย (15%) ขยะอันตราย (18%) ปรับปรุงกากอุตสาหกรรม (28%) รายได้จากบริษัทลูกและรายได้อื่นรวม 39% (จาก AKP ราว 60%) และมีอัตรากำไรขั้นต้นและอัตรากำไรสุทธิเฉลี่ยราว 35% และ 15% ตามลำดับ ซึ่งบริษัทใช้วิธีคำนวณอัตราค่าบริการจากต้นทุนการดำเนินงาน บวกด้วยกำไรส่วนเพิ่ม (Cost Plus) และจะมีการปรับค่าบริการเพิ่มต่อปี (เฉลี่ยราว 3-5% ต่อปี)